

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 8/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 97/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6Η09ΩΨΑ-ΓΟΕ** | **«Έγκριση πραγματοποίησης δαπάνης του έργου «Γεωτρήσεις στα Δημοτικά Γήπεδα Κορφοβουνίου & Πλησιών»** |

Στην Άρτα σήμερα την εικοστή τρίτη (23η) του μηνός Φεβρουαρίου του έτους 2018 ημέρα Παρασκευή και ώρα 15.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 4624/23-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κωνσταντίνος 6. Νταλάκας Δημήτριος 7. Πανέτας Γεώργιος 8. Καραγεώργος Γεώργιος 9. Ζέρβας Κων/νος 10. Σιαφάκας Χριστόφορος 11. Λιόντος Νικόλαος 12. Σφήκας Δημήτριος 13. Κουτρούμπα Άννα-Μαρία 14. Κοτσαρίνης Μιχαήλ 15. Μιλτιάδους Γεώργιος 16. Λιλής Γεώργιος | 1. Γραμματικού-Παπατσίμπα Θεανώ 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Ζυγουβέλης Παναγιώτης 6. Κοσμάς Ηλίας 7. Ντέμσια Αικατερίνη 8. Παπαλέξης Ιωάννης 9. Βασιλάκη-Μητρογιώργου Βικτωρία 10. Βλάρας Γρηγόριος 11. Κατσαντούλα Αναστασία 12. Κιτσαντά Ευαγγελίτσα 13. Ξυλογιάννης Άγγελος 14. Παπακίτσος Στέφανος 15. Παπαιωάννου Κωνσταντίνος 16. Πετανίτης Δημήτριος |

**Απουσίαζε**, αν και κλήθηκε νόμιμα ο κ. Χαρακλιάς Κωνσταντίνος.

Στη συνεδρίαση δεν παραβρέθηκαν Πρόεδροι Τοπ. Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάνθηκε υπέρ του κατεπείγοντος, για να μην υπάρξουν καθυστερήσεις στην πληρωμή των δαπανών ΠΟΕ και στην υλοποίηση έργων.

Ο Πρόεδρος κήρυξε την έναρξη της συνεδρίασης και εισηγούμενος το 3ο τακτικό θέμα της ημερήσιας διάταξης «Έγκριση πραγματοποίησης δαπάνης του έργου «Γεωτρήσεις στα Δημοτικά Γήπεδα Κορφοβουνίου & Πλησιών» έδωσε το λόγο στον αρμόδιο αντιδήμαρχο κ. Πανέτα ο οποίος παίρνοντας το λόγο έθεσε υπόψη του Συμβουλίου τα εξής:

1. Στο Δήμο Αρταίων συντάχθηκε μελέτη με τίτλο **«Γεωτρήσεις στα Δημοτικά Γήπεδα Κορφοβουνίου και Πλησιών**».

Η μελέτη αυτή αφορά την κατασκευή νέων γεωτρήσεων στα δημοτικά γήπεδα Κορφοβουνίου και Πλησιών .

Συγκεκριμένα θα γίνουν οι παρακάτω εργασίες σύμφωνα με την εγκεκριμένη υδρογεωλογική μελέτη: «Γεωλογική μελέτη για την κατασκευή γεωτρήσεων στα Δημοτικά Γήπεδα Κορφοβουνίου και Πλησιών» :

α) Γεώτρηση Κορφοβουνίου

* Διάνοιξη υδρογεώτρησεως 8 ⅝" σε πετρώματα σκληρά
* Διεύρυνση υδρογεώτρησεως σε πετρώματα σκληρά από 8 ⅝" σε 12 ½ ΄΄
* Προμήθεια και τοποθέτηση γαλβανισμένων σωλήνων και φιλτροσωλήνων 6΄΄
* Πιεζομετρικός σωλήνας 1’’.
* Χαλικόφιλτρο υδρογεωτρήσεως
* Στόμιο υδρογεωτρήσεως.

β) Γεώτρηση Πλησιών

* Διάνοιξη υδρογεώτρησεως 8 ⅝" σε πετρώματα μαλακά
* Διεύρυνση υδρογεώτρησεως σε πετρώματα μαλακά από 8 ⅝" σε 12 ½ ΄΄
* Προμήθεια και τοποθέτηση γαλβανισμένων σωλήνων και φιλτροσωλήνων 8 ⅝" Πιεζομετρικός σωλήνας 1’’.
* Χαλικόφιλτρο υδρογεωτρήσεως

1. Στόμιο υδρογεωτρήσεως

Ύστερα από τα παραπάνω και λαμβάνοντας υπόψη:

1. Το ΠΔ 80/2016 παρ. 1α άρθρο 4
2. Το Ν.4412/2016
3. Την αριθμ. 1/2018 μελέτη του έργου **«Γεωτρήσεις στα Δημοτικά Γήπεδα Κορφοβουνίου και Πλησιών**» προϋπολογισμού **43.450,00**€.
4. Το από **22-02-2018** πρωτογενές αίτημα της υπηρεσίας μας (**17REQ002704568**)

Προτείνουμε:

Α) την λήψη απόφασης από το Δημοτικό Συμβούλιο, για την έγκριση της πραγματοποίησης δαπάνης ποσού**: 43.450,00 €** (με ΦΠΑ 24%) του **Κ.Α** **15-7326.004**  με CPV 4512000-8 (με πίστωση για το έτος **2018** ποσού **33.000,00**€) για το ανωτέρω έργο.

Β) την επιλογή του τρόπου εκτέλεσης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.                                  
  
 **ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84, την απόφαση και γενομένης ψηφοφορίας κατά την οποία οι Στασινός Παύλος, Παπαμιχαήλ Κων/νος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Παπαλέξης Ιωάννης ,Βασιλάκη-Μητρογιώργου Βικτωρία, Βλάρας Γρηγόριος, Κατσαντούλα Αναστασία, Κιτσαντά Ευαγγελίτσα, Ξυλογιάννης Άγγελος, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος ψήφισαν ΠΑΡΩΝ

**ΑΠΟΦΑΣΙΖΕI ΚΑΤΑ ΠΛΕΙΟΨΗΦΙΑ**

Α) Την έγκριση πραγματοποίησης δαπάνης ποσού: 43.450,00 € (με ΦΠΑ 24%) του Κ.Α 15-7326.004 με CPV 4512000-8 (με πίστωση για το έτος 2018 ποσού 33.000,00€) για την εκτέλεση του έργου «Γεωτρήσεις στα Δημοτικά Γήπεδα Κορφοβουνίου και Πλησιών»

Β) Επιλέγει ως τρόπο εκτέλεσης του έργου τον Ανοιχτό ηλεκτρονικό διαγωνισμό.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 97/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**